钦定古今图书集成/理学汇编/字学典/第096卷 > 王衍
## 钦定古今图书集成/理学汇编/字学典/第096卷 > 王衍

按《晋书》本传：“王衍字夷甫，为太尉尚书令，封武陵侯。”
按《宣和书谱》，王衍作行草尤妙，初非经意，而洒然痛
快，见于笔下，亦何事双钩虚掌，八法回腕哉！其自得
于规矩之外，盖真是风尘物表，脱去流俗者，不可以
常理规之也。今御府所藏行书一《尊夫人帖》。

按《书史》尝见晋人数帖，皆奇，夷甫独超然如群鹤耸
翅，欲飞而未起也。